## Uputa o carinskom postupku s poštanskim pošiljkama u međunarodnom poštanskom prometu

### NN 63/1992 (7.10.1992.), Uputa o carinskom postupku s poštanskim pošiljkama u međunarodnom poštanskom prometu

# CARINSKA UPRAVA REPUBLIKE HRVATSKE

Na temelju članka 233. stavak 5. i članka 324. Carinskog zahona ("Narodne
novine", br. 53A/91, 33/92 40/92, i 61/92) po prethodno pribavljenom
mišljenju "HPT-Hrvatska pošta i telekomunikacije", direktor Carinske
uprave Republike Hrvatske donosi

## UPUTU

### o carinskom postupku s poštanskim pošiljkama u međunarodnom poštanskom prometu

I. OPĆE ODREDBE

1. Ovom se uputom propisuje carinski postupak s poštanskim pošiljkama
koje sadrže robu koja podliježe carinskom nadzoru, a koja se izvozi iz
carinskog područja Republike Hrvatske, uvozi u to područje ili prevozi
preko tog područja, kao i sadržaj i oblik, način popunjavanja i način podnošenja
carinske deklaracije za poštanske pošiljke i obrazac isprave kojom se poštanske
pošiljke otpremaju drugoj carinarnici.

2. Poštanskim pošiljkama u smislu točke 1. ove upute, smatraju se :

1) pismovne pošiljke koje se izvoze, uvoze ili prevoze u zatvorenim
pismovnim vrećama i omotima;

2) paketi koji se izvoze, uvoze ili prevoze kao pojedinačne pošiljke
ili više paketa u zatvorenim vrećama, odnosno posudama ili zapakirani na
neki drugi način;

3) pisma s označenom vrijednosti, koja se izvoze, uvoze ili prevoze
u vrećama ili posudama.

3. Poštanske pošiljke koje se izvoze, uvoze ili prevoze a sadrže efektivni
novac, vrijednosne papire i zlato u prerađenom ili kovanom obliku, podliježu
deviznoj kontroli prema posebnim propisima.

II. CARINSKI POSTUPAK S POŠTANSKIM POŠILJKAMA KOJEE SE IZVOZE
U INOZEMSTVO

4. Poštanske pošiljke koje se šalju u inozemstvo a sadrže carinsku robu,
mogu se predati svakoj pošti. Pošiljke koje nisu predane u pošti carinjenja,
prijemna pošta otprema ovlaštenoj pošti carinjenja.

5. Za poštanske pošiljke koje u inozemstvo šalju fizičke osobe, s pošiljkom
predaju carinarnici jedan primjerak carinske deklaracije C2/CP3 za potrebe
carinskog postupka.

Za poštanske pošiljke koje u inozemstvo šalju državna tijela, poduzeća,
zajednice ili druge organizacije, predaje se popunjena izvozna carinska
dekIaracija sukladno propisima o podnošenju isprava u carinskom postupku.

Iznimno od odredbe stavka 2. ove točke, državna tijela, poduzeća, zajednice
i druge osobe ne podnose izvoznu carinsku deklaraciju za poštanske pošiljke
koje sadrže tiskani reklamni materijal i uzorke u HRD protuvrijednosti
do 100 US dolara, televizijske, filmske i na drugi način snimljene vrpce
ili slike te programske priloge za izravnu emisiju preko sredstava javnog
priopćavanja, tiskani i snimani materijal iz područja kulture, prosvjete
i znanosti kao i pošiljke s dokumentacijom na osnovi međunarodnih i medudržavnih
sporazuma (čl. 235. st. 1. toč. 1, 3, 4, 5, 6, 7 i 8 Carinskog zakona).

Pošiljke iz stavka 3. ove točke predaju se pošti uz izjavu pošiljatelja,
da pošiljka sadrži robu za koju se ne podnosi deklaracija.

Ako se pošiljke iz st. 1. i 2. ove točke privremeno izvoze carinski
se postupak provodi po odredbama članaka 284. do 299. Carinskog zahona
na obrascu C2/CP3.

6. Na omot poštanske pošiljke koja podliježe carinskom pregledu, prijemna
pošta stavlja naljepnicu "Podliježe carinskom pregledu" (obrazac
br.1) i otprema ih nadležnoj pošti carinjenja.

7. Prispjele poštanske pošiljke na carinski pregled podnosi pošta carinjenja.

8. Carinskom pregledu, suglasno članku 4. stavak 3. točke 1, 2, 3 i
4 i članku 18. točke 5, 6 i 7 i članku 313. Carinskog zakona, ne podliježu
slijedeće poštanske pošiljke koje se izvoze:

1) za koje se prema težini ili dimenzijama pretpostavlja da ne sadrže
carinsku robu;

2) koje sadrže javne isprave;

3) koje sadrže trgovačku korespondenciju, poslovne knjige ili robnu,
pravnu i financijsku dokumentaciju;

4) koje sadrže knjige, novine i časopise;

5) koje sadrže čekove, mjenice i akcije,

6) koje sadrže tiskani i snimljeni materijal iz područja kulture, prosvjete
i znanosti ili dokumentaciju koju državna tijela, poduzeća ili druge organizacije
šalju na temelju međunarodnih licitacija ili natječaja;

7) koje sadrže dokumentaciju koja se šalje u svezi s međunarodnim licitacijama
i natječajima;

8) koje sadrže televizijske, filmske ili na drugi način snimljene vijesti
ili slike i programske priloge za izravnu emisiju preko sredstava javnog
priopćavanja;

9) koje sadrže filmove koji se šalju u inozemstvo radi razvijanja;

10) koje su prema međunarodnim ugovorima i posebnim propisima oslobođene
od carinskog pregleda.

Činjenice iz stavka 1. ove točke o kojima ovisi da li poštanska pošiljka
podliježe carinskom pregledu, utvrđuju se dok se pošiljka nalazi pod carinskim
nadzorom.

9. Poštansku pošiljku koja podliježe carinskom pregledu pošta stavlja
na uvid carinarnici koja obavlja carinski pregled.

10. Ako carinarnica utvrdi da podaci iz carinske deklaracije C2/CP3
odgovaraju stanju robe koju pošiljatelj šalje u inozemstvo, uvodi deklaraciju
u kontrolnik izvoznih deklaracija za fizičke osobe, upisuje na deklaraciju
broj iz kontrolnika i zadržava primjerak deklaracije.

Po izvršenom carinskom pregledu djelatnik pošte je dužan zatvoriti pošiljku,
skinuti s omota naljepnicu "Podliježe carinskom pregledu" i umjesto
skinute naljepnice staviti na omot pošiljke naljepnicu "Ocarinjeno"
(obrazac br. 2).

Carinski djelatnik, koji je obavio carinski pregled paketa. stavlja
svoj potpis na sprovodnicu, a ako je obavio carinski pregled pismovne pošiljke,
stavlja svoj potpis na pošiljku i to potvrđuje službenim carinskim pečatom.

11. Ako se na carinski pregled podnose poštanske pošiljke koje u inozemstvo
šalju državna tijela, poduzeća, zajednice ili druge organizacije, carinski
djelatnik je dužan obaviti prijam izvozne carinske deklaracije, u smislu
čIanka 236. Carinskog zakona.

Prije pregleda pošiljke izvozna carinska deklaracija se upisuje u kontrolnik
izvoznih carinskih deklaracija, a na deklaraciju se upisuje broj kontrolnika.

Nakon obavljenog carinskog pregleda s poštanskim pošiljkama, postupa
se prema točki 10, stavak 2. i 3. ove upute.

12. Ako se prilikom carinskog pregleda utvrdi da poštanska pošiljka
sadrži robu čiji je izvoz zabranjen, pošta carinjenja, po nalogu carinarnice
vraća pošiljku prijamnoj pošti radi uručenja pošiljatelju ili pošiljku
predaje ovlaštenom tijelu ako je to posebnim propisima određeno.

13. Po obavljenom carinskom pregledu pošta carinjenja otprema poštanske
pošiljke koje se šalju u inozemstvo, nadležnoj izmjeničnoj pošti.

Za zaključke s poštanskim paketima pošta carinjenja popunjava poštansko-carinsku
popratnicu (obrazac br. 6) u četiri primjerka. Carinarnica potvrđuje popunjene
primjerke poštansko-carinske popratnice i prvi primjerak zadržava, a tri
primjerka vraća pošti carinjenja. Dva primjerka poštansko-carinske popratnice
pošta carinjenja prilaže uz zaključak i otprema nadležnoj izmjeničnoj pošti.

Nakon prispijeća zaključka s poštanskim paketima u izmjeničnu poštu,
carinarnica potvrđuje poštansko-carinske popratnice i jedan primjerak vraća
izmjeničnoj pošti a drugi šalje otpremnoj carinarnici kao potvrdu prispijeća
zahljučka s poštanshim paketima.

14. Izmjenična pošta otprema poštanske pošiljke inozemnim poštama u
propisanim zaključcima.

Za svaki paketski zaključak koji otprema u inozemstvo, izmjenična pošta
popunjava poštansko-carinsku popratnicu u četiri primjerka. Carinarnica
potvrđuje popunjene primjerke poštansko-carinske popratnice i prvi primjerak
zadržava, a preostala tri vraća izmjeničnoj pošti. Izmjenična pošta zadržava
jedan primjerak poštansko-carinske popratnice, a preostala dva primjerka
otprema uz zaključak.

Izlazna carinarnica potvrđuje prispjele primjerke poštansko-carinske
popratnice, jedan primjerak zadržava, drugi predaje pošti koja zaključke
predaje inozemnoj pošti.

15. Ako se paketski zaključci za inozemstvo otpremaju pomoću službe
prijevoznika u zračnom i pomorskom prometu, sastavljene poštansko-carinske
popratnice, koje je carinarnica kod izmjenične pošte potvrdila, izmjenična
pošta predaje službi prijevoznika. Dva primjerka poštansko-carinske popratnice
služba prijevoznika predaje carinarnici u zračnoj, odnosno pomorskoj luci
koja ih potvrđuje i jedan primjerak zadržva, a drugi vraća otpremnoj carinarnici.

16. Ako se poštanske pošiljke otpremaju u inozemstvo u zatvorenom poštanskom
vagonu, carinarnica potvrđuje poštansko-carinsku popratnicu, koju izmjenična
pošta sačinjava u četiri primjerka. Jedan primjerak zadržava carinarnica.
tri vraća izmjeničnoj pošti. a na zatvoreni poštanski vagon stavlja carinsku
plombu. Dva primjerka poštansko-carinske popratnice izmjenična pošta otprema
u zatvoreni poštanski vagon koje izlazna carinarnica potvrđuje i jedan
primjerak vraća izmjeničnoj pošti, a drugi otpremnoj carinarnici kao potvrdu
o prispijeću zatvorenog poštanskog vagona.

17. Ako izmjeničnoj pošti prispije poštanska pošiljka koja podliježe
carinskom pregledu, a na njoj nema oznake da je izvršen carinski pregled,
izmjenična pošta stavlja na pošiljku naljepnicu "Podliježe carinskom
pregledu" i pošiljku vraća nadležnoj pošti carinjenja.

18. Poštansku pošiljku koja je izvezena iz Republike Hrvatske a koja
se vrati iz inozemstva, pošta carinjenja podnosi carinarnici na ponovni
carinski pregled zajedno s pratećom dokumentacijom.

Ako carinarnica utvrdi da je sadržaj pošiljke iz stavka 1. ove točke
nepromijenjen, prestaje carinski nadzor nad robom i obveza plaćanja carine.

Poštanska pošiljka za koju nema odgovarajućih dokaza da je bila izvezena
iz Republike Hrvatske, a za koju ni pošiljatelj ne podnese dokaze o tom
u roku 30 dana od dana prijema izvješća o prispjeću pošiljke, mora se ocariniti
ili predati carinarnici na slobodno raspolaganje.

III. CARINSKI POSTUPAK S POŠTANSKIM POŠILJKAMA KOJE SE UVOZE
IZ INOZEMSTVA

19. Poštanski paketi koji su preuzeti od inozemne pošte prijavljuju
se graničnoj carinarnici na temelju kopije ili prijepisa Popisa razmjene
inozemne pošte, a vreće s pismovnim pošiljkama prijavljuju se graničnoj
carinarnici usmeno.

Iznimno od odredbe stavka 1. ove točke, poštanske pošiljke koje se prevoze
iz inozemstva u zatvorenim poštanshim vagonima ne prijavljuju se graničnoj
carinarnici nego se kopija ili prijepis Popisa razmjene inozemne pošte
podnosi carinarnici ovlaštenoj prema sjedištu izmjenične pošte kojoj su
pošiljke upućene.

Carinarnica uspoređuje broj poštanskih paketa, odnosno vreća s poštanskim
paketima, s podacima iz kopije ili prijepisa Popisa razmjene inozemne pošte,
potvrđuje otiskom službenog carinskog pečata i jedan primjerak kopije odnosno
prijepisa Popisa razmjene zadržava.

Pošta koja je preuzela poštanske zaključke od inozemne pošte otprema
zaključke nadležnoj izmjeničnoj pošti. Za paketske zaključke preuzete od
inozemne pošte, pošta koja je preuzela zaključke popunjava poštansko-carinsku
popratnicu u četiri primjerka. Granična carinarnica potvrđuje popunjene
poštansko-carinske popratnice, prvi primjerak zadržava, a ostale predaje
pošti koja ih je popunila.

Pošta koja je preuzela paketske zaključke od inozemne pošte, jedan primjerak
poštansko-carinske popratnice zadržava, a dva primjerka otprema izmjeničnoj
pošti na koju zaključak glasi.

Nakon prispijeća paketskih zaključaka u izmjeničnu poštu, carinarnica,
ovlaštena prema sjedištu izmjenične pošte kojoj su upućeni paketski zaključci,
potvrđuje oba prilnjerka poštansko-carinske popratnice. Jedan primjerak
otprema graničnoj carinarnici, a drugi vraća izmjeničnoj pošti.

20. Izmjenična pošta odvaja, pod carinskim nadzorom, pismovne pošiljke
koje sadrže ili za koje se pretpostavlja da sadrže carinsku robu od pismovnih
pošiljaka koje ne sadrže carinsku robu.

21. Ako se pri otvaranju pismovnih zaključaka utvrdi da je pošiljka
koja sadrži carinsku robu vidno oštećena, izmjenična pošta će pošiljhu
bez otvaranja zapakirati u novi omot i sastaviti zapisnik na obrascu P-63
za obične i preporučene pošiljke, odnosno na obrascu VD-4 za pisma s označenom
vrijednosti. Zapisnik potpisuju djelatnici pošte carinjenja i carine. Jedan
primjerak zapisnika carinarnica zadržava.

22. Pismovne pošiljke koje ne sadrže carinsku robu izmjenična pošta
otprema odredišnim poštanskim centrima radi uručenja primateljima.

23. Pismovne pošiljke koje sadrže ili za koje se pretpostavlja da sadrže
carinsku robu, izmjenična pošta otprema nadležnim poštama carinjenja.

24. Pakete prispjele iz inozemstva izmjenična pošta otprema nadležnim
poštama carinjenja.

Za svaki paketski zaključak izmjenična pošta sastavlja poštansko-carinsku
popratnicu u četiri primjerka koje carinarnica potvrđuje, prvi primjerak
zadržava, a preostale vraća izmjeničnoj pošti. Izmjenična pošta otprema
dva primjerka uz zaključak. Na isti se način postupa i u slučaju kad izmjenična
pošta otprema paketski zaključak drugoj izmjeničnoj pošti u zemlji.

25. Ako se u centru, u kojem se obavlja pregled pošiljaka radi sigurnosti
i zaštite (centar za zaštitu), utvrdi da poštansha pošiljka sadrži opasan
predmet, pošiljka se isključuje iz daljnjeg prijenosa u nazočnosti djelatnika
pošte, carinarnice i Ministarstva unutarnjih poslova.

O isključenju poštanske pošiljke iz daljnjeg prijenosa i njenoj predaji
Ministarstvu unutarnjih poslova radi uništenja, djelatnik pošte sačinjava
zapisnik, u tri primjerka, koji potpisuju djelatnici carinarnice i Ministarstva
unutarnjih poslova. Po jedan primjerak zapisnika zadržava pošta, carinarnica
i Ministarstvo unutarnjih poslova.

Na poštansko-carinsku popratnicu kojom se pošiljka upućuje pošti carinjenja,
carinski djelatnik stavlja bilješku: "Prilog: Zapisnik o isključenju
pošiljke iz daljnjeg prijenosa" i to potvrđuje svojim potpisom i pečatom.

26. Ako izmjeničnoj pošti prispije vidno oštećen paket, izmjenična pošta
sastavlja zapisnik na obrascu CP-14 koji potpisuju djelatnici pošte i carinarnice.
Jedan primjerak zapisnika zadržava carinarnica.

27. Preuzimanje poštanskih zaključaka obavlja se pod carinskim nadzorom,
a ako to pismeno odobri carinarnica, preuzimanje i otvaranje paketskih
zaključaka može obavljati komisija sastavljena od dva djelatnika pošte.

28. Za prispjele paketske zaključke carinarnica potvrđuje poštansko-carinsku
popratnicu i otprema je Carinarnici prema sjedištu izmjenične pošte koja
je zaključak sastavila, kao potvrdu prispijeća zaključka. Ako je zaključak
prispio bez poštansko-carinske popratnice, pošta carinjenja popunjava nalaznu
poštansko-carinsku popratnicu u četiri primjerka. Carinarnica potvrđuje
sva četiri primjerka poštansko-carinske popratnice, prvi zadržava, a preostale
predaje pošti carinjenja koja dva primjerka otprema izmjeničnoj pošti od
koje je zaključak prispio.

29. Ako se prilikom preuzimanja paketskih zaključaka u pošti carinjenja
utvrdi da se podaci iz poštansko-carinske popratnice ne slažu sa stvarnim
stanjem, pošta carinjenja sastavlja zapisnik u četiri primjerka koji potpisuju
djelatnici pošte i carinarnice. Jedan primjerak zapisnika otprema se carinarnici
ovlaštenoj prema sjedištu izmjenične pošte od koje zaključak potječe, drugi
primjerak se predaje pošti carinjenja, treći primjerak se otprema izmjeničnoj
pošti od koje zaključak potječe, a četvrti zadržava carinarnica.

30. Carinshi djelatnik odvaja pismovne pošiljke koje podliježu carinskom
pregledu od pošiljaka koje tom pregledu ne podliježu a koje nisu odvojene
u izmjeničnoj pošti, odmah po prispjeću u poštu carinjenja. Na pošiljke
koje ne podliježu carinskom pregledu pošta carinjenja stavlja naljepnicu
"Ne podliježe carinskom pregledu" (obrazac br. 3) i otprema ih
odredišnim poštanskim centrima radi uručenja.

31. Carinskom pregledu, sukladno članku 4. stavak 3. članku 18. točke
5. do 8. i članku 313. Carinskog zakona, ne podliježu slijedeće pismovne
pošiljke koje se uvoze:

1) za koje se prema težini, i dimenzijama može pretpostaviti da ne sadrže
carinsku robu;

2) koje sadrže knjige, novine i časopise;

3) koje sadrže dokumentaciju u svezi s međunarodnim licitacijama i natječajima;

4) koje sadrže sve vrste tiskanog i snimljenog materijala iz područja
kulture, prosvjete i znanosti te dokumentacija koju državna tijela, poduzeća
i druge organizacije primaju na temelju međunarodnih ugovora ili međudržavnih
sporazuma;

5) koje sadžte televizijske, filmske ili na drugi način snimljene vijesti
ili slike i programske priloge za izravnu emisiju preko sredstava javnog
priopćavanja;

6) koje sadrže čekove, mjenice i akcije;

7) koje sadrže javne isprave i razvijene filmove;

8) koje sadrže trgovačku korespondenciju, poslovne hnjige ili robnu,
pravnu i financijsku dokumentaciju.

32. Poštanske pošiljke koje podliježu carinskom pregledu, pošta carinjenja
prijavljuje carinarnici na poštansko-carinskoj prijavi (obrazac br. 4)
vodeći računa o redoslijedu prvenstva iz članka 315. Carinskog zakona.

U poštansko-carinsku prijau se ne upisuju pismovne pošiljke koje ne
podliježu carinskom pregledu, kao ni podaci o pošiljkama koje je, prema
teritorijalnoj nadležnosti, trebalo otpremiti drugoj pošti carinjenja.
Pošiljke koje prema teritorijalnoj nadležnosti pripadaju nekoj drugoj pošti
carinjenja vraćaju se u zaključku izmjeničnoj pošti od koje su prispjele.

Podaci o poštanskim pošiljkama upisuju se u poštansko-carinsku prijavu
po redoslijedu prispijeća u poštu carinjenja.

Podaci o težini poštanske pošiljke upisuju se u Poštansko-carinsku prijau
na temelju vaganja u pošti carinjenja.

Poštansko-carinske prijave se, po pravilu, popunjavaju posebno za pismovne
pošiljke a posebno za pakete. Ako se na jednoj poštansko-carinskoj prijavi
upisuju podaci za obje vrste pošiljaka, u zaglavlje prijave mora se upisati
napomena "Paketi i pismovne pošiljke".

Poštansko-carinska prijava za hitne i avionske pošiljke može se voditi
posebno, uz suglasnost carine.

Ako se u poštansko-carinsku prijavu upišu pošiljke koje teritorijalno
spadaju u djelokrug druge pošte carinjenja, takva se pošiljka otprema toj
pošti carinjenja preko izmjenične pošte od koje je prispjela, uz carinsku
popratnicu koju sastavlja carinarnica. Poštansko-carinska prijava se razdužuje
brojem carinske popratnice.

Uz poštansko-carinsku prijau prilažu se isprave koje prate poštansku
pošiljku.

33. Za poštanske pošiljke koje primaju građani, pošta carinjenja podnosi
uvoznu poštansko-carinsku prijavu, a carinarnica po službenoj dužnosti
obavlja carinjenje na obrascu br. 7.

Za poštanske pošiljke u kojima građani primaju selidbene predmete, opremu
za obavljanje dozvoljene djelatnosti, dijelove za zamjenu ili reprodukcijski
materijal kao i za robu na koju se ne može primijeniti jedinstvena carinska
stopa (čl. 53. Carinskog zakona), pošta carinjenja podnosi uvoznu carinsku
deklaraciju, s potrebnim prilozima, na obrascu II (članak 5. Pravilnika
o podnošenju isprava u carinskom postupku). Dehlaracija se podnosi u dva
primjerka, a ako je za obavljanje carinskog postupka neophodno, carinarnica
može zahtijevati da se deklaracija podnese i u većem broju primjeraka

Uvoznu carinsku deklaraciju na obrascu II može podnijeti i osoba ovlaštena
za podnošenje deklaracije.

Uvoznu carinsku deklaraciju na obrascu I (članak 2. Pravilnika o podnošenju
isprava u carinskom postupku) za poštanske pošiljke koje primaju državna
tijela poduzeća, zajednice ili druge organizacije podnosi carinski obveznik
ili osoba ovlaštena za podnošenje deklaracije (čl. 232. Carinskog zakona).

Podnositelj deklaracije, odnosno primatelj pošiljke ima pravo na prethodni
pregled pošiljke (članak 237. Carinskog zakona).

34. Djelatnik pošte carinjenja otvara poštansku pošiljku u nazočnosti
carinskog djelatnika koji obavlja pregled pošiljke.

Ako carinski djelatnik zahtijeva, poštanska se pošiljka prije otvaranja
mora ponovno vagnuti i utvrđenu masu usporediti s podacima iz poštansko-carinske
prijave.

35. Ako se za utvrđivanje vrste ili kakvoće robe treba obaviti kemijsko-tehnološko
ili drugo ispitivanje, carinarnica će uzeti uzorke i postupiti u smislu
članka 250. Carinskog zakona i odredaba Pravilnika o uzimanju uzoraka i
carinskim obilježjima.

Za izuzetu robu ili dio robe carinarnica predaje pošti carinjenja primjerak
zapisnika o uzimanju uzorka.

Po obavljenom ispitivanju carinarnica uzete uzorke robe, ako nisu oštećeni
ili uništeni. vraća pošti carinjenja. Pošta carinjenja pismeno potvrđuje
prijem vraćenog uzorka. Ako se kod pregleda utvrdi da je sadržaj pošiljke
oštećen, pokvaren, uništen ili na drugi način postao neupotrebljiv, sastavlja
se zapisnik koji potpisuju djelatnici pošte i carinarnice.

Zapisnih iz stavka 1. ove točke sastavlja se u tri primjerka i to: za
pismovne pošiljke na obrascu P-63. za pisma s označenom vrijednosti na
obrascu VD-4 a za pakete na obrascu CP-14. Jedan primjerak zapisnika carinarnica
zadržava i odlaže uz odnosnu poštansko-carinsku prijavu na koju se unosi
odgovarajuća napomena o utvrđenom stanju sadržaja pošiljke.

37. Ako se prilikom carinskih pregleda utvrdi da poštanska pošiljka
sadrži predmete za čiji su uvoz propisani posebni uvjeti (obavezno žigosanje,
fito-sanitarna kontrola, kontrola kvalitete i dr.) ili ako se prilikom
carinskog pregleda utvrdi da poštanska pošiljka sadrži predmete čiji je
uvoz reguliran posebnim propisima (oblik uvoza), carinarnica će obaviti
carinjenje pošiljke samo ako su ispunjeni uvjeti propisani posebnim propisima.

38. Ako je poštanska pošiljka zadržana u pošti carinjenje iz razloga
navedenih u odredbama točaka 34 35. i 36. ove upute, pošta carinjenja stavlja
na omot pošiljke napomenu o razlozima zadržavanja.

39. Ako carinarnica prilikom carinskog pregleda utvrdi da pošiljka sadrži
robu čiji je uvoz zabranjen, postupit će po članku 203. Carinskog zakona
tako što će pošti carinjenja rješenjem naložiti da pošiljku vrati u inozemstvo
u roku koji ne može biti duži od osam dana, uz upozorenje da će roba biti
oduzeta ako ne bude vraćena u inozemstvo. Pošiljke iz stavka 1. ove točke,
osim pošiljaka koje sa drže drogu, promiđbeni materijal i sl.. pošta carinjenja
vraća preko izmjenične pošte u inozemstvo. Po vraćanju pošiljke u inozemstvo,
carinarnica razdužuje poštansko-carinsku prijavu brojem carinske popratnice.

40. Ako je u Carinskoj deklaraciji C2/CP3 naznačeno da je u pošiljci
osobna prtljaga. selidbeni predmeti, reprodukcijski materijal, osnovno
sredstvo za obavljanje dozvoljene djelatnosti osobnim radom ili roba koja
je oslobođena od plaćanja carine, odnosno ako se pregledom pošiljke zaključi
da bi primatelj pošiljke dokazao da ispunjava uvjete za uvoz odnosne robe,
carinarnica pismeno poziva primatelja pošiljke da u roku osam dana od dana
prijema poziva podnese dokaze da ispunjava uvjete za uvoz robe prispjele
u pošiljci. U pozivu se naznačava da će pošiljka biti vračena u inozemstvo
ako se primatelj u određenom roku ne odazove poziu ili ne izvijesti da
je spriječen doći. Carinarnica predaje poziv pošti carinjenja da ga otpremi
primateIju, a na poštansko-carinsku prijavu stavlja napomenu "Primatelj
pozvan da priloži dokaze o pravu na uvoz".

Pošiljke iz stavha 1. ove točke pošta carinjenja dužna je čuvati do
uručenja primatelju. odnosno do donošenja rješenja o vraćnju pošiljke u
inozemstvo (članak 203. Carinskog zakona), ali ne dulje od 60 dana.

Ako primatelj pošiljke dokaže da ispunjava uvjete za uvoz robe, carinarnica
postupa u skladu s ovom uputom.

Ako primatelj pošiljke ne podnese potrebne dokaze u određenom roku ili
ako carinarnica u postupku utvrdi da primatelj ne ispunjava uvjete za uvoz
robe iz odnosne pošiljke, carinarnica donosi rješenje kojim pošti carinjenja
nalaže da pošiljku vrati u inozemstvo. U obrazloženju rješenja navodi se
da je primatelj sudjelovao u postupku u svojstvu stranke. Rješenje o vraćanju
pošiljke u inozemstvo dostavlja se pošti carinjenja i primatelju.

U slučaju iz stavka 4. ove točke carinarnica, po proteku roka za žalbu,
izvješćuje poštu carinjenja da li je izjavljena žalba na rješenje o vraćanju
pošiljke u inozemstvo, odnosno kad pošiljku može vratiti u inozemstvo.

41. Ako se prilikom carinskog pregleda utvrdi da poštanska pošiljka
sadrži skrivenu robu, odnosno da je roba zapakirana tako da je očigledna
namjera pošiljatelja da izbjegne plaćanje carine i drugih uvoznih pristojbi,
carinarnica sastavlja zapisnik u dva primjerka koji potpisuju djelatnici
pošte i carinarnice.

Skrivenu robu i jedan primjerak zapisnika carinarnica zadržava, a drugi
primjerak predaje pošti carinjenja.

S preostalim dijelom poštanske pošiljke postupa se po odredbama ove
upute.

42. Za poštanske pošiljke koje građani primaju iz inozemstva, pošta
carinjenja popunjava zaglavlje deklaracije, a po dogovoru s carinarnicom
unosi i bruto masu pošiljke. Carinarnica upisuje podatke o količini i vrijednosti
robe, imenovanju robe i ukupnom iznosu obračunate carine i drugih uvoznih
pristojbi koje terete pošiljku.

43. Uvozna poštansko-carinska deklaracija za građane popunjava se na
slijedeći način:

1) u šifarsko polje rubrike "Poštansko-carinska prijavabroj"
upisuje se broj poštansko-carinske prijave kojom je pošiljka prijavljena
carinarnici;

2) u šifarsko polje rubrike "Datum" upisuje se dan, mjesec
i godina kad je poštansko-carinska prijava podnešena;

3) u šifarsko polje rubrike "Datum carinjenja" upisuje se
dan, mjesec i godina carinjenja. Ovu rubriku popunjava carinski djelatnik;

4) u rubriku "Broj pošiljke" upisuje se odgovarajući broj
poštanske pošiljke koja se carini;

5) u rubriku "Adresa primatelja" upisuje se ime, prezime i
točna adresa primatelja pošiljke;

6) u rubriku "Žig pošte" stavlja se otisak žiga mjesta i dana
pošte carinjenja;

7) u rubriku 1 .Bruto masa" upisuje se brutto masa pošiljke;

8) u rubriku 2 "Neto masa" upisuje se netto masa pošiljke,
odnosno pojedinačna netto masa robe koja se carini;

9) u rubriku 3 "Carinska osnovica" upisuje se vrijednost robe
koja predstavlja carinsku osnovicu;

10) u rubriku 4 "Naziv robe" upisuju se uobičajeni nazivi
robe;

11) u rubriku 5 "Iznos carine i drugih uvoznih pristojbi"
upisuju se obračunati iznosi carine i drugih uvoznih pristojbi;

12) u šifarsko polje rubrike "Neto masa" upisuje se ukupna
neto masa robe izražena u kilogramima;

13) u šifarsko polje "Carinska osnovica" upisuje se ukupna
carinska osnovica koja predstavlja zbroj pojedinačnih carinskih osnovica
iz rubrike 3;

14) u rubriku "Obrasci" upisuje vrijednost obrasca uvozne
poštansko-carinske deklaracije za građane i opće uplatnice;

15) u rubriku "Ukupna pristojba" upisuje se ukupan iznos carine
i drugih uvoznih pristojbi.

44. Carinjenje poštanskih pošiljaka koje iz inozemstva primaju državna
tijela, poduzeća zajednice ili druge organizacije, kao i poštanskih pošiljaka
u kojima građani primaju selidbene predmete, opremu za obavljanje dopuštene
djelatnosti, dijelove za zamjenu ili reprodukcijski materijal za obavljanje
dopuštene djelatnosti, kao i roba za koje se ne može primjeniti jedinstvena
stopa (članak 53. Carinskog zakona) vrši se po odredbama članaka 228. 232.
i 233. Carinskog zakona.

45. Uvozna poštansko-carinska deklaracija za građane se popunjava u
tri primjerka od kojih original i prva kopija ostaju u bloku za potrebe
carinarnice, a treći primjerak. s popunjenom uplatnicom, predaje se pošti
carinjenja i pripaja pošiljci radi uručenja primaocu.

46. Ako se pošiljka carini po uvoznoj carinskoj deklaraciji (obrazac
I i obrazac II) carinarnica predaje pošti carinjenja primjerak uvozne carinske
deklaracije sa popunjenom uputnicom, radi uručenja pošiljke primatelju.

Djelatnik pošte carinjenja potpisom na odgovarajućoj poštansko-carinskoj
prijavi potvrđuje prijem deklaracije i uplatnice.

47. Po izvršenom carinskom pregledu djelatnik pošte carinjenja zatvara
pošiljku i na omot stavlja naljepnicu "Ocarinjeno". odnosno naljepnicu
"Oslobođeno od plaćanja carine" (obrazac br. 5).

Poslije carinskog pregleda i zatvaranja, poštanska pošiljka se ponovno
važe i utvrđena masa označava na omotnici pošiljke.

48. Poštansko-carinsku prijavu carinarnica razdužuje brojevima odnosnih
uvoznih carinskih deklaracija, a ako za pošiljku nije propisano podnošenje
deklaracije, poštansko-carinska prijava se razdružuje napomenom "Oslobođeno
od plaćanja carine", uz oznaku odgovarajuće zakonske odredbe na temelju
koje je pošiljka oslobođena od plaćanja carine.

49. Ako je primatelj, kao zainteresirana stranka. podnio prigovor (članak
318. stavak 3. Carinskog zakona). "vraćenu pošiljku pošta carinjenja
ne upisuje u poštansko-carinsku prijavu nego pošiljku podnosi na ponovni
carinski pregled zajedno s prigovorom. uvoznom carinskom deklaracijom i
drugim ispravama

Carinarnica provodi postupak po prigovoru po odredbama članka 243. Carinskog
zakona.

50. Ako se poštanska pošiljka ne može uručiti primatelju. odredišna
pošta pošiljku vraća nadležnoj pošti carinjenja koja pošiIjku podnosi carinarnici
na ponovni carinski pregled.

Ako carinarnica utvrdi da je sadržaj pošiljke nepromijenjen odmah ili
najkasnije u roku od 48 sati popunjava poštansko-carinsku popratnicu, radi
vraćanja pošiljke u inozemstvo preko izmjenične pošte.

Primjerak uvozne carinske deklaracije s priloženim ispravama carinarnica
zadržava. a na odnosnoj poštansko-carinskoj prijavi potvrđuje prijem deklaracije
i unosi odgovarajuću napomenu.

51. Neuručene poštanske pošiljke za koje se ne može utvrditi zemlja
porijekla, kao i pošiljke kojih se pošiljatelj odrekao, pošta carinjenja
predaje carinarnici radi izlaganja prodaji.

Uz pošiljku, pošta carinjenja predaje i pisanu izjavu o razlozima za
predaju pošiljaka

52. Ako carinarnica u roku 45 dana od dana izvršenog carinjenja ne primi
izvješće o uplati carine i drugih uvoznih pristojbi, a poštanska pošiljka
nije vraćena u inozemstvo, odnosno predana carinarnici, carinarnica podnosi
zahtjev pošti carinjenja kojim potražuje carinu i druge uvozne pristojbe.
U zahtjevu carinarnica navodi posebice slijedeće podatke: broj pošiljke,
broj poštansko-carinske prijave. naziv prijamne pošte, ime i prezime primatelja,
naziv odredišne pošte i iznos carine i drugih uvoznih pristojbi.

Ako u roku iz stavka 1. ove točke pošta ne uplati carinu i druge uvozne
pristojbe. carinarnica će najkasnije u roku od 15 dana, donijeti rješenje
kojim će HPT obvezati da plati obraćunati iznos carine i drugih uvoznih
pristojbi.

53. Ako državna tijela (unutarnjih poslova i dr.) podnesu zahtjev za
predaju neocarinjene poštanske pošiljke radi provođenja odgovarajućeg postupka,
pošta carinjenja sastavlja zapisnik o predaji pošiljke koji potpisuju djelatnici
carinarnice, pošte carinjenja i odnosnog državnog tijela.

Zapisnik se sastavlja u tri primjerka. Jedan primjerak carinarnica zadržava,
drugi predaje pošti carinjenja. a treći ovlaštenom državnom tijelu zajedno
s pošiljkom.

Primjerak zapisnika se odlaže uz odnosnu carinsko-poštansku prijavu,
a na poštansko-carinsku prijavu carinski djelatnik stavlja napomenu: "Prilog:
zapisnik o predaji pošiljke, točka 53. Upute" i to potvrđuje svojim
potpisom i pečatom.

IV. CARINSKI POSTUPAK S POŠTANSKIM POŠILJKAMA KOJE SE PROVOZE
PREKO CARINSKOG PODRUČJA REPUBLIKE HRVATSKE

54. Prilikom preuzimanja, od inozemne izmjenične pošte i otpreme izlaznoj
izmjeničnoj pošti, poštanskih pošiljaka koje se provoze preko carinskog
područja Republike Hrvatske, postupa se prema odredbama točke 19. ove upute.

Poštanske pošiljke koje se provoze preko carinskog područja Republike
Hrvatske ne podliježu carinskom pregledu.

V. ZAVRŠNE ODREDBE

54. Obrasci br.1, 2, 3, 4, 5, 6. i 7 otiskani su uz ovu uputu i njen
su sastavni dio. Obrasci navedeni u točki 5. stavak I. i točki 10. stavak
1. i točkama 21. i 26. ove upute propisani su posebnim unutarnjim i međunarodnim
poštanskim propisima.

55. Danom stupanja na snagu ove upute prestaje važiti Uputstvo o carinskom
postupku s poštanskim pošiljkama u međunarodnom poštanskom prometu ("Službeni
list". br. 37/84, 10/85 i "Narodne novine" br. 53A/91, 33/92,
40/92 i 61 /92).

56. Ova uputa stupa na snagu osmog dana od dana objave u "Narodnim
novinama".

Klasa: 413-01/92-01/435

Urbroj : 513-02-92-1

Zagreb, 5. listopada 1992.

V. d. direktora

**Branko Skok, v. r.**

Uputa, NN 63/1992-1683
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)